CELEX: 62015FN0060
Language: hu
Date: 2015-04-22 00:00:00
Title: F-60/15. sz. ügy: 2015. április 22–én benyújtott kereset – ZZ kontra OHIM

29.6.2015   
            
            
               HU
            
            
               Az Európai Unió Hivatalos Lapja
            
            
               C 213/48
            
         2015. április 22–én benyújtott kereset – ZZ kontra OHIM
   (F-60/15. sz. ügy)
   (2015/C 213/78)
   Az eljárás nyelve: francia
   
      Felek
   
   
      Felperes: ZZ (képviselő: N. Lhoëst ügyvéd)
   
      Alperes: a Belső Piaci Harmonizációs Hivatal (védjegyek és formatervezési minták) (OHIM)
   
      A jogvita tárgya és leírása
   
   Az OHIM elnökének 2014. június 4-i, a felperes ideiglenes alkalmazotti szerződését megszüntető határozatának megsemmisítése, valamint – amennyiben lehetséges – az OHIM-ba való visszahelyezés, illetve – amennyiben nem lehetséges – szerződése állítólagosan jogellenes megszüntetése miatti méltányos pénzbeli jóvátételben részesülés iránti kérelem, végül az állítólag elszenvedett nem vagyoni kár megtérítése iránti kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az OHIM elnökének 2014. június 4-i, a felperes ideiglenes alkalmazotti szerződését megszüntető határozatát;
            
         
               —
            
            
               a Közszolgálati Törvényszék következésképpen kötelezze az alperest, hogy kártérítés jogcímén fizesse meg a felperesnek a szerződése megszüntetésének hatályossá válása és a meghozott határozat megsemmisítése következtében történő visszahelyezésének időpontja közötti időszakra járó díjazást, valamint (ii) állítsa helyre a felperes szakmai előmenetelét, amelyet a szerződése felmondásáról szóló határozat szabálytalanul szakított félbe.
            
         
               —
            
            
               a Közszolgálati Törvényszék másodlagosan, abban esetben, ha a felperes visszahelyezése jelentős gyakorlati nehézségekkel járna vagy harmadik személyek helyzetének szempontjából túlzónak tűnne, kötelezze az alperest, hogy szerződése jogellenes megszüntetése miatt méltányos jóvátételt fizessen, melynek során nem csak a múltban elmaradt díjazást veszi figyelembe, hanem a felperes arra vonatkozó komoly esélyét is, hogy határozatlan időre szóló szerződéssel a nyugdíjba meneteléig az OHIM szolgálatában maradjon és szakmailag előre lépjen.
            
         
               —
            
            
               a Közszolgálati Törvényszék mindenesetre kötelezze az alperest az őt ért nem vagyoni kár miatt méltányosan 15  000 euróban meghatározott kártérítés megfizetésére.
            
         
               —
            
            
               a Közszolgálati Törvényszék az OHIM-ot kötelezze az összes költség viselésére.